بول دانيلز

نيوتن إدوارد دانيلز (6 ابريل 1938 - 17 مارس 2016) و المعروف باسم بول دانيلز كان ساحر انجليزى و مقدم برامج تلفزيونيه حقق شهره عالميه بمسلسله التلفزيونى The Paul Daniels Magic Show , و اللى اتعرض على BBC من 1979 ل1994, و كان معروف بشعاره "هتحب دا ... موش كتير بس هتحبه" اتجوز مساعدته ديبى ماكجى.

اخد جايزه "ساحر العام" من اكاديميه الفنون السحريه سنه 1982 و هوا اول ساحر من برى الولايات المتحده بيحصل عليها و كمان كسب الجايزه الذهبيه لمونترو سنه 1985, انوصف بإنه "الاب الروحى للسحر" و ليه الفضل فى الهام كبار السحره المحترفين.

كان دانيلز صريح فى امور زى السياسه و الشؤون الجاريه و السحر و الترفيه و زملاته المشاهير, كمان ظهر فى برامج تلفزيون الواقع, وصفه اللورد مايكل جراد و اللى كان المراقب السابق لـ BBC و ITV , لما اتكلم عنه على BBC News سنه 2016 بأنه "عبقرى" و "رجل استعراض لامع".

 حياته 
اتولد نيوتن إدوارد دانيلز فى منطقه ساوث بانك فى ميدلسبره, بعد ما خلص تعليمه فى مدرسه السير ويليام تورنرز جرامر فى كوثام رود فى كوثام , نورث ريدنج فى يوركشاير اشتغل أول وظيفه ليه كاتب مبتدئ فى مكتب أمين الخزانه فى مجلس إستين, و خدم دانيلز كمجند فى الكتيبه الأولى و اتبعت للحاميه البريطانيه فى هونج كونج.

 الجوايز 

 كأس زينا بينيت من الطوق البريطانى للإخوان العالمى للسحره سنه 1964
 جايزه "ساحر العام" من أكاديميه الفنون السحريه سنه 1982 (اول ساحر من برى الولايات المتحده بيحصل عليها)
 جايزه Golden Rose of Montreux فى مهرجان التلفزيون الدولى فى سويسرا سنه 1985 (للعرض الخاص لعيد الفصح من برنامج Paul Daniels Magic Show)
 جايزه The Maskelyne من The Magic Circle سنه 1988
 The Devant من The Magic Circle سنه 2007
 جايزه كارلتون للكوميديا سنه 2012
 جايزه جريت لافاييت من مهرجان إدنبره الدولى للسحر سنه 2011

 المشاكل الصحيه و الموت 
فى 20 فبراير 2016 , اتعرض دانيلز لسقطه و اتنقل المستشفى و اتعالج للاشتباه فى فقر الدم الخبيث, اكتشف بعدين انه مصاب بورم فى المخ موش قابل للشفاء, اتوفى بعد اقل من شهر فى 17 مارس , بعمر 77 سنه.

 لينكات برانيه 


 Paul Daniels' weblog 


 لينكات برانيه 

 مصادر 

تصنيف:كوميديانيين
تصنيف:بريطانيين